“Kodeks” sotayotgan shaxslar qo`lga olindi

Samarqand viloyati Ichki ishlar boshqarmasi tezkor xodimlari tomonidan Samarqand shahar Rudakiy ko`chasi hududida tezkor tadbir o`tkazildi. Unda  Samarqand shahar Rudakiy ko`chasida joylashgan MChJlardan birining direktori “Q.G`” va uning sotuvchisi Urgut tumanida yashovchi, 2000 yilda tug`ilgan “O`.B”lar tarkibida kadein fosfad bo`lgan “Kodeks” nomli  360 dona dori vositasini 550.000 so`m pullar evaziga sotgan vaqtida qo`lga olindi. Bu haqida Samarqand viloyati IIB Axborot xizmati ma`lum qildi.
Olib borilgan tezkor surishtiruv xarakatlari davomida “G`.Q” o`z ixtiyori bilan dorixona ichida bo`lgan jami 131 konvalyuta ya`ni 1310  dona  “Kodeks” nomli dori vositalarini taqdim qilgan.
O`zbekiston Respublikasi IIV EKBMning ma`lumotnomasiga ko`ra, daliliy ashyo sifatida xujjatlashtirib olingan jami 1670  dona “Kodeks” nomli dori vositalari tarkibida 13.36 gramm kodein fosfad moddasi borligi aniqlangan.
Mazkur xolat yuzasidan Samarqand shahri bo`yicha IIO FMB xuzuridagi tergov bo`limi tomonidan O`zbekiston Respublikasi Jinoyat kodeksining 273-moddasi 5-qismi bilan jinoyat ishi qo`zg`atilib dastlabki tergov xarakatlari olib borilmoqda.